ระวังการเก็งกำไร
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 4 ก.พ. 2554
18 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันศุกร์ที่ 4 ก.พ. 2554
...ตลาดหุ้นขยับต่อเล็กน้อย ดัชนีปิด 980.60 จุด เพิ่มขึ้น2.76 จุด มูลค่าซื้อขาย 15,283 ล้านบาท 
...ต่างชาติขายเล็กน้อย 38 ล้านบาท ส่วนรายย่อยและพอร์ตโบรกฯ ก็ขาย มีสถาบันในประเทศซื้อเก็บ 872 ล้านบาท
...หลายๆ ตลาดหุ้นในเอเชีย ไม่ว่าจะเป็นตลาดหุ้นจีน ไต้หวัน เกาหลี สิงคโปร์ พร้อมใจกันหยุดเทศกาลตรุษจีน ทำให้ตลาดหุ้นหงอยเหงาต่อเนื่องอีก 12 วัน ดังนั้นเก็งกำไรไม่ได้ ระวังเก็งขาดทุนแทน 
...สถานการณ์จลาจลในอียิปต์ ไม่มีท่าทีจบลงง่ายๆ แต่กลับทวีความรุนแรงขึ้น จะกลับมากดดันทั่วโลกได้อีก ฉะนั้นอย่าเพิ่งวางใจกับการลงทุน รวมทั้งการเมืองไทยก็ใช่ย่อย กีฬาหลากสีออกมากดดัน
...อินโดรามาฯ (IVL) แรงไม่หยุด ก่อนวิ่งรอบนี้ถูก “รายใหญ่” สอยลงไปทำนิวโลว์ 36.50 บาท แล้วเก็บของลากโชว์รอบใหม่ขึ้นไป 43 บาท ล่อคนใช้สิทธิ IVLT1 ราคา 36 บาท ระหว่าง 1024 ก.พ.นี้ ราคาบนกระดานสูงกว่า บล.ภัทร ให้ไว้ 40.80 บาท 
...หุ้นโภคภัณฑ์รายตัวประเภทของกิน ทั้งน้ำตาล น้ำมันพืช หรือยางพารา กำไรปีนี้น่าจะขึ้นเท่าตัวจากราคาสินค้าพุ่งพรวดๆ ทำให้มีแรงซื้อหุ้นพวกนี้เข้ามา 
...พี พลัส พี (PLUS) รับข่าวจริง (Sell on Fact) แจกวอร์แรนต์ผู้ถือหุ้นเดิมฟรี กดราคาร่วงเล็กน้อย หมดข่าวเล่น รอ“เจ้ามือ” กระตุกรอบใหม่